***Proiect***

**GUVERNUL REPUBLICII MOLDOVA**

**H O T Ă R Â R E nr.\_\_\_\_\_\_\_**

**din \_\_\_\_\_\_\_\_\_\_\_\_\_\_**

Chişinău

Cu privire la aprobarea proiectului de lege privind scutirea

Serviciului Vamal al Republicii Moldova de compensarea pierderilor cauzate de excluderea unor terenuri din categoria de terenuri ale fondului silvic

Guvernul HOTĂRĂŞTE:

Se aprobă și se prezintă Parlamentului spre examinare proiectul de lege privind scutirea Serviciului Vamal al Republicii Moldova de compensarea pierderilor cauzate de excluderea unor terenuri din categoria de terenuri ale fondului silvic.

**PRIM-MINISTRU Dorin RECEAN**

***Contrasemnează:***

Ministrul finanţelor Veronica Sireţeanu

***Proiect***

**PARLAMENTUL REPUBLICII MOLDOVA**

**LEGE**

**privind scutirea Serviciului Vamal al Republicii Moldova de compensarea pierderilor cauzate de excluderea unor terenuri**

**din categoria de terenuri ale fondului silvic**

Parlamentul adoptă prezenta lege organică.

**Articol unic.** — Prin derogare de la prevederile art. 99 din Codul funciar   
nr. 828/1991 și ale art. 12 din Legea nr. 1308/1997 privind prețul normativ și modul de vânzare-cumpărare a pământului, se scuteșe Serviciul Vamal al Republicii Moldova de compensarea pierderilor în sumă de **2.074.017** (două milioane șaptezeci și patru mii șaptesprezece) lei, cauzate de excluderea unor terenuri proprietate publică a statului, din categoria de terenuri ale fondului silvic, amplasate în r-nul Ungheni, extravilanul com. Sculeni, cu nr. cadastral 92631010025 cu suprafața de 0,4029 ha și nr. cadastral 92631010026 cu suprafața de 0,3294 ha, ce urmează a fi atribuite pentru continuarea lucrărilor de reabilitare și modernizare a postului vamal Sculeni în cadrul proiectului de infrastructură mare „Reabilitarea și modernizarea birourilor vamale de frontieră de pe granița România-Moldova, respectiv posturile vamale Albița-Leușeni, Sculeni-Sculeni și Giurgiulești-Giurgiulești” (RMCO/4.3/1), finanțat de Uniunea Europeană și cofinanțat de Guvernul Republicii Moldova.

**Preșdintele Parlamentului**

**NOTĂ INFORMATIVĂ**

***la proiectul de lege privind scutirea Serviciului Vamal al Republicii Moldova de compensarea pierderilor cauzate de excluderea* *unor terenuri***

***din categoria de terenuri ale fondului silvic.***

# Serviciul Vamal al Republicii Moldova, în parteneriat cu Autoritatea Vamală Română (Lider de Proiect), implementează începând cu luna iunie 2019, Proiectul de infrastructură mare „Reabilitarea și modernizarea birourilor vamale de frontieră de pe granița România-Moldova, respectiv posturile vamale Albița-Leușeni, Sculeni-Sculeni și Giurgiulești-Giurgiulești", RMCO/4.3/1.

# Proiectul de Infrastructură Mare este considerat de o importanță strategică pentru dezvoltarea zonei de frontieră între statele partenere, iar realizarea acestuia va permite atingerea obiectivului general privind modernizarea posturilor vamale la frontiera moldo-română și îmbunătățirea condițiilor în care se efectuează controlul vamal conform standardelor internaționale.

# Termenul de implementare a proiectului este 28 iunie 2023, cu ulterioara extindere până la 31.12.2023. Bugetul proiectului implementat de Serviciul Vamal, constituie 5 000 000,00 euro, din care, valoarea grantului oferit de Uniunea Europeană reprezintă 3 214 000,00 euro, cofinanțarea Guvernului Republicii Moldova - 1 786 000,00 euro.

# Totodată este de menționat, că reabilitarea și modernizarea PV Sculeni constituie obiectivul investițional cu cea mai înaltă complexitate cu o valoare de 122 187 293,4 lei (circa 6,5 mil Euro), dintre care: Grant - 48261582,12 lei; Cofinanțarea Guvernului RM - 25813900,00 lei; Surse suplimentare alocate din bugetul de stat - 48111811,26 lei.

Lucrările de construcție pentru reabilitarea și modernizarea PV Sculeni au demarat cu întârziere, în iunie 2022, ca rezultat al necesității publicării repetate a procedurii de achiziționare a lucrărilor.

Urmare a implementării sarcinilor contractuale, pe marginea executării lucrărilor de terasament necesare în vederea extinderii numărului de piste precum și în scopul sporirii capacităților operaționale de control vamal prin implementarea procedurilor vamale moderne, care va asigura eficientizarea controlului vamal, sporirea colectărilor vamale și fluidizarea traficului de mărfuri la postul vamal, s-a constatat faptul că este necesar atribuirea suprafeței suplimentare de teren.

Pentru continuarea lucrărilor de reabilitare și modernizare a postului vamal Sculeni din cadrul proiectului conform Dispoziției nr. 51 din 2 decembrie 2022 a Comisiei pentru Situații Excepționale, Serviciul Vamal în conlucrare cu Autoritățile responsabile au executat lucrările cadastrale de delimitare a terenurilor și a fost aprobată Hotărârea Guvernului nr. 66  din  17.02.2023 prin care lista terenurilor proprietate publică a statului (domeniul public) delimitate după apartenenţă a fost completată cu terenurile fondului forestier nr. cadastral 92631010023 cu suprafața de 12,2889 ha si nr. cadastral 92631010024 cu suprafața de 34,4552 ha, din care au fost formate prin separare terenurilecu nr. cadastral 92631010025 cu suprafața de 0,4029 ha și cu nr. cadastral 92631010026 cu suprafața de 0,3294 ha în scopul transmiterii ulterioare a acestoraîn administrarea Serviciului Vamal.

Suplimentar, este de menționat, că tergiversarea executării lucrărilor de reabilitare și modernizare a postului vamal Sculeni, pune în pericol atingerea livrabilelor cuprinse în Formularul de aplicare al proiectului, existând riscul neatingerii indicatorilor proiectului atât de Serviciul Vamal, cât și de Autoritatea Vamală Română, ori proiectele implementate cu asistența financiară a Uniunii Europene, sunt strict monitorizate sub aspectul respectării prevederilor atât a Contractului de Grant, cât și a Formularului de aplicare, ce a servit temei pentru alocarea grantului.

Totodată, este de menționat, că în aspect juridic atât art. 99 al Codului funciar cât și art. 12 și 14 din Legea nr.1308-XIII din 25 iulie 1997 privind pretul normativ modul de vînzare—cumpărare a pământului, stipulează obligativitatea compensării pierderilor cauzate de excluderea din circuitul silvic a terenurilor, iar Guvernul adoptă hotărârea în termen de o lună după transferarea mijloacelor băneşti echivalente cu pierderile cauzate de excluderea terenurilor din circuit.

Reieșnd din normele legale prenotate, Serviciul Vamal urmează să achite pierderile cauzate de excluderea din circuitul silvic a terenurilor respective în suma de 2 074 017 (două milioane șaptezeci și patru mii șaptesprezece) lei, (terenul cu nr. cadastral 92631010025, suprafața de 0,4029 ha - 1120878 lei, și terenul cu nr. cadastral 92631010026, suprafața de 0,3294 ha - 953139 lei).

Urmare celor expuse supra și ținând cont de faptul că Proiectul de Infrastructură Mare este considerat de o importanță strategică pentru dezvoltarea zonei de frontieră între statele partenere, iar realizarea acestuia va permite atingerea obiectivului general privind modernizarea posturilor vamale la frontiera moldo-română și îmbunătățirea condițiilor în care se efectuează controlul vamal conform standardelor internaționale, iar art. 10 alin. (4) din Codul vamal și art.10 alin. (3) din Legea cu privire la Serviciul Vamal nr. 302/2017 stipulează, că bunurile organelor vamale, ale laboratoarelor vamale, ale instituţiilor de învăţămînt, ale întreprinderilor subordonate Serviciului Vamal sunt proprietate de stat şi nu pot fi privatizate și fac parte din domeniul public al statului, considerăm necesar aprobarea proiectului de Lege cu privire la scutirea Serviciului Vamal al Republicii Moldova de compensarea pierderilor cauzate de excluderea din circuitul silvic a unor terenuri.